ପଦ୍ମାବତୀ ଜୟଦେବଙ୍କ ପତ୍ନୀ ଥିଲେ । ଜୟଦେବ ଗୀତ ଗୋବିନ୍ଦ ଲେଖିବା ବେଳେ ସେ ଏହାକୁ ନେଇ ନୃତ୍ୟ କରୁଥିଲେ । କିମ୍ବଦନ୍ତୀ ପଦ୍ମାବତୀଙ୍କ ପିତାମାତାଙ୍କର କୌଣସି ସନ୍ତାନ ନଥିବାରୁ ସେମାନେ ଜଗନ୍ନାଥଙ୍କ ପାଖରେ ମାନସିକ କରିଥିଲେ, ତାଙ୍କର ସନ୍ତାନ ହେଲେ ସେ ଜଗନ୍ନାଥଙ୍କ ସେବାରେ ନିୟୋଜିତ କରିବେ । ଏହାପରେ ପଦ୍ମାବତୀଙ୍କର ଜନ୍ମ ହୋଇଥିଲା । ପିଲାଟି ଦିନରୁ ସେ ନୃତ୍ୟୁରେ ନିପୂଣା ଥିଲେ । ସେ ବଡ଼ ହେବା ପରେ ତାଙ୍କ ପିତାମାତା ମାନସିକ ପୂରଣ କରିବା ପାଇଁ ତାଙ୍କୁ ଜଗନ୍ନାଥଙ୍କ ସେବାର ସମର୍ପଣ ପାଇଁ ନେଇଥିଲେ, ମାତ୍ର ସେ କନ୍ୟା ସନ୍ତାନ ହୋଇଥିବାରୁ ତାଙ୍କୁ ମନ୍ଦିରର କୌଣସି କାମ ପାଇଁ ଗ୍ରହଣ କରାଯାଇନଥିଲା । ଫଳରେ ତାଙ୍କ ପିତାମାତା ଜଗନ୍ନାଥଙ୍କ ପାଖରେ ଅଧିଆ ପଡ଼ିଥିଲେ । ରାତିରେ ମହାପ୍ରଭୁ ତାଙ୍କୁ ସ୍ୱପ୍ନରେ ଜଣାଇଥିଲେ ଯେ, ତାଙ୍କୁ ଜୟଦେବଙ୍କ ସହିତ ବିବାହ କରାଇବା ପାଇଁ । ଏହାପରେ ତାଙ୍କ ପିତାମାତା ତାଙ୍କୁ ଜୟଦେବଙ୍କ ପାଖରେ ଛାଡ଼ିଥିଲେ ।